लखनऊ | उत्तर प्रदेश में हो रहे आखिरी चरण के चुनावो में प्रधानमंत्री मोदी के संसदीय क्षेत्र वाराणसी में मतदान होना है. इन चुनावो में प्रधानमंत्री मोदी की इज्जत भी दांव पर लगी हुई है. यही कारण है की मोदी करीब तीन दिन वाराणसी में रहे और गलियों गलियों में जाकर बीजेपी के लिए प्रचार किया. यही नही मोदी ने लगातार दो दिन रोड शो भी किया. पहले दिन मोदी के रोड शो के साथ साथ अखिलेश और राहुल ने भी वाराणसी में ही रोड शो किया.